Държавен вестник, бр. 53, 2018 г., стр. 66

СТР.  66	
Д Ъ Р Ж А В Е Н  В Е С Т Н И К 	
БРОЙ  53
г) номинален неизключващ ток на RCD 
(I∆n0) – стойността на тока с нулева последова­
телност, която не предизвиква изключване на 
RCD при зададени работни условия, I∆n0 = 0,5 I∆n;
д) номинално време за изключване на RCD 
(Tn) – промеждутъкът от време между момента 
на внезапното възникване на изключващ ток 
и момента на изгасване на дъгата на всички 
полюси на RCD; стойностите за максимално 
допустимо време за изключване на RCD от 
тип АС при какъвто и да е номинален ток на 
натоварване за зададени нормативно стойности 
за тока с нулева последователност не трябва да 
превишават дадените в таблица П5.1;
е) напрежение при допиране (докосване).
Таблица П5.1
Максимално допустими времена за изключване 
на RCD тип АС в зависимост от кратността 
спрямо нормативните стойности за номиналния 
изключващ ток на RCD (I∆n)
Максимално допустими времена
за изключване Tn, s
I∆n 
2I∆n 
5I∆n 
500 А 
0,3 
0,15 
0,04 
0,04 
3.2. Нормативните стойности на контролира­
ните величини трябва да съответстват на тези, 
предвидени в проекта, на изискванията в при­
ложимите нормативни актове и в продуктовия 
стандарт за съответния тип RCD.
4. Изисквания към тестовата апаратура
4.1. Тестовата апаратура трябва да отговаря 
на общите изисквания, определени в глава чет­
върта на наредбата, както и на специфичните 
изисквания, дадени в т. 4.2.
4.2. Специфичните изисквания, заимствани 
от EN 61557-6 „Електробезопасност в разпре­
делителни мрежи за ниско променливо напре­
жение до 1000 V и постоянно напрежение до 
1500 V. Средства за изпитване, измерване или 
контрол на защитни мерки. Част 6 – Изпитване 
на автоматични защитни прекъсвачи, реагиращи 
на токове с нулева последователност (RCD)“ 
(Electrical safety in low voltage distribution systems 
up to 1000 V a.c. and 1500 V d.c. Equipment for 
testing, measuring or monitoring of protective 
measures – Part 6: Residual current operated 
protective devices in TT, TN and IT systems), са:
4.2.1. големината на изпитвателния ток при 
измерване на тока на изключване да е равна 
на IΔn или 1,1 IΔn;
4.2.2. големината на изпитвателния ток при 
изпитване на RCD за неизключване с 0,5 IΔn 
да е в границите от 0,4 IΔn до 0,5 IΔn; при из­
питването с 0,5 IΔn времето на изпитване да е 
най-много 0,2 s, а RCD да не сработва в течение 
на изпитването;
4.2.3. тестовата апаратура, с която се изпит­
ват RCD с номинален изключващ ток 30 mA 
или по-малък, да позволява изпитване с 5 IΔn, 
при което продължителността се ограничава 
до 40 ms; тази граница не се използва, когато 
контактната разлика в потенциалите е по-ниска 
от граничната стойност (50 V или 25 V);
4.2.4. неопределеността при измерване на 
тока на изключване да не превишава ±10 % 
от номиналния ток на изключване; указаната 
неопределеност се отнася за следните нормални 
условия:
а) няма никакво напрежение на защитния 
проводник (PE или PEN);
б) напрежението на мрежата е стабилно в 
течение на измерването;
в) няма никакви токове на утечка на изпит­
ваната уредба;
г) стойността на напрежението на мрежата 
по време на измерването е в границите от 85 до 
110 % от номиналното напрежение на мрежата;
4.2.5. тестовата апаратура да позволява измер­
ване на времето за изключване на RCD или в 
краен случай да има индикация при превишаване 
на граничната стойност; неопределеността при 
измерване на времето за изключване не трябва 
да превишава ±10 % от граничната стойност.
5. Обхвати на проверките
5.1. Проверките и оценката за съответствие на 
RCD съобразно изискванията на приложимите 
нормативни актове и проекта се извършват в 
следните обхвати:
1. пълен обхват, означаван като F1;
2. среден обхват, означаван като F2;
3. минимален обхват, означаван като F3.
5.2. Обхватът на конкретна проверка, ако не 
е определен в нормативен акт, се определя в 
проекта, като в него могат да бъдат предвидени 
допълнителни показатели за контрол.
5.3. Пълният обхват (F1) съдържа:
а) преглед за правилния избор на RCD в 
схемата на електрическата уредба;
б) преглед за правилното инсталиране на 
RCD;
в) преглед за функционалната годност на 
RCD;
г) измерване на тока на изключване на RCD;
д) измерване на тока на неизключване на 
RCD;
е) измерване на времето за изключване на 
RCD;
ж) измерване на допирното напрежение.
5.4. Средният обхват (F2) съдържа:
а) преглед за правилния избор на RCD в 
схемата на електрическата уредба;
б) преглед за правилното инсталиране на 
RCD;
в) проверка за функционалната годност на 
RCD;
г) измерване на тока на изключване на RCD.
5.5. Минималният обхват (F3) съдържа само 
преглед за функционалната годност на инста­
лиран RCD.
6. Методи за извършване на проверките
6.1. Прегледът за правилния избор на RCD в 
схемата на електрическата уредба се извършва 
съгласно таблица П5.2.